ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
17 พ.ค. 2559

สรุปตลาดภาคเช้า
ตลาดภาคเช้าปรับบวกขึ้น โดยได้แรงหนุนจากกลุ่มพลังงานที่ปรับตัวบวกตามโมเมนตัมของน้ำมันต่อเนื่อง ประกอบกับกลุ่ม ICT ที่มีแรงซื้อเข้ามาหนาแน่นใน ADVANC INTUCH รับประเด็นการเตรียมเข้าประมูลคลื่นความถี่ 900 MHz ในวันพรุ่งนี้ ด้านปริมาณการซื้อขายในช่วงเช้าค่อนข้างหนาแน่น 2.5 หมื่นล้านบาท เมื่อเทียบกับปริมาณการซื้อขายสัปดาห์ก่อน
แนวโน้ม ภาคบ่าย
คาดดัชนีมีแนวโน้มแกว่งตัวในกรอบแคบ 1,400-1,410 จุด เรามองปัจจัยบวกจากราคาน้ำมันที่ปรับเพิ่มขึ้นจากความกังวลในฝั่งอุปทานที่ลดลง ได้รับรู้ในตลาดช่วงเช้าแล้ว ขณะที่ปัจจัยใหม่ๆ ที่เข้ามาหนุนตลาดยังคงจำกัด คงแนะนำกลุ่มอิเล็กทรอนิกส์ และ กลุ่มส่งออกอาหาร จากที่ได้ประโยชน์จากค่าเงินบาทที่มีแนวโน้มอ่อนค่าอย่างต่อเนื่อง
วิเคราะห์ทางเทคนิค
ARROW ราคาปิด 13.30 บาท
แนวรับ 13.10 บาท แนวต้าน 14.20 บาท แนว cut loss หากราคามีแนวโน้มหลุด 12.80 บาท
กราฟ ARROW ไม่บ่อยครั้งที่จะลงจน RSI เกิน Oversold ขณะที่ผลประกอบการดี และค่า PE ถูก กราฟแบบนี้เป็นไม้แรกของรอบใหม่ที่น่าสะสม มองการเด้งตัวตามรูปแบบ hammer จะไปได้ไม่น้อยกว่า 14.20 บาท แนะนำซื้อ
เด็กแนว
ANAN แจ้งผลประกอบการ Q1 ออกมาถือว่าดีกว่าที่โบรกเกอร์ประมาณการ แต่ราคาในช่วงวันประกาศไหลลง จนถึงระดับ Oversold จึงเริ่มเด้งตัว เด็กแนวมองว่าราคาแถวนี้คือโอกาสสำหรับการเข้าเก็บหุ้นที่มีผลประกอบการดีต่อเนื่อง และ Q2 ก็ยังถือว่าเติบโตได้ดี ปี59 กำไรจะ new high ราคาหุ้นตอนนี้มีค่า PE ที่ระดับ 8 เท่า และในครึ่งหลังการโอนคอนโดจะมีอีกปริมาณมากทำให้กำไรเติบโตแข็งแกร่ง
ในเมื่อผลงานออกมาดี ราคาลงต่ำถือว่า down side น้อย โอกาสสะสมดีกว่าไปไล่ซื้อราคาแพง เป้าหมายทางพื้นฐานเด็กแนวประเมิน 4.80 บาทเป็นอย่างต่ำ ในปี 60 กำไรจะก้าวกระโดดรุนแรงหลังจากคอนโดของพันธมิตรที่ร่วมลงทุนกันมีการโอนเต็มที่ หากมองยาวราคาจึงต้องไปต่อนั่นเอง ส่วนคนที่รักการหาเช้ากินค่ำ ราคาตรงนี้ก็น่าเก็งเหมือนกัน
กราฟ ANAN ทิ้งตัวลง จน stoch เกิด Over sold การเด้งตัวในช่วงเช้าทำให้เกิด buy signal ในระดับต่ำ ซึ่งทำให้ความเสี่ยงมีน้อย และมีโอกาสเด้งตัวได้กว้าง   ขณะที่แท่งเทียนฟอร์มตัวแบบชายธง มีแนวต้านแรกของการฟื้นตัวที่ 3.70 บาท เก็งกำไร